انا نورا بالكتاب الاعظم فلتسعدي يا نفس ولتتنعمين سيري الى المولى الكريم الاكرمين. في نور الكتاب الاقومي. يا نستنورا بالكتاب السلام عليكم ورحمة الله وبركاته. اخواني واحبابي في الله اني انست نورا الموسم الثاني. الحلقة السادسة والعشرين بازن الله سبحانه وتعالى. يلا نبدأ
عشان يعني الخير كتير اوي في القرآن يا جماعة. كل حلقة بيفوت علينا اشعارات كتير كان نفسنا نتكلم فيها. ولكن سبحان الله العظيم الوقت محدود اه اه الشعار الاول حتى اذا افخمتموهم
ربنا سبحانه وتعالى بيقول لك لما تيجي تقاتل الافخان هو المبالغة في الطعن لحد ما تقتل الكافر. يعني شعار الصحابة كان في الغزوات قامت قامت مش عايزين جرحى. الافخان مش انك انت تقوم ضارب ده ضربة. وضارب الجندي ده ضربة. وضرب الجندي ده ضربة. لأ انا مش عايز جرحى. ده جريح وده جريح وده مصاب واصابات
لأ الافخان انك تطعن لحد ما الطعنة تصل الى القلب وتقتل هذا الكافر او هذا المحارب لدين الله. طب انا بقول ده ليه؟ عشان دي رسالة لكل كل واحد واقف على ثغر من ثغور الدين. حبيب قلبي اسخن اسخن ما تبقاش عامل زي ايه بعض الدعاة مسلا يدي درس عن الاخلاق. ودرس عن العبادة ودرس عن القلوب
ودرس عن الواقع. ودرس هو في النهاية طب هو انت متخصص في ايه ؟ انما في داعية هو متخصص في الاخلاق متخصص كل كلامه في الاخلاق لحد ما افخم لحد ما وصل لعمق الكلام. للي قادر يرصد يا جماعة. يبقى لازم الاحتراف على ثغر
يا جماعة المعركة القادمة في المستقبل معركة احتراف. وتخصص بين اهل الدنيا واهل الدين. اهل الدنيا محترفين. ما ينفعش هم يبقوا محترفين. واحنا هواة لازم كل واحد تاني مربي. واحد تاني متخصص في تربية الاطفال. يبقى يبقى التخصص الديني حتى اذا افخمتموهم مش انك انت
شغال في الصخر ده شوية والصغر ده شوية. كده مش هتثخن. كده مش هتصل للعمق في اي ثغر. الشعار الثاني. حتى تضع الحرب اوزارها حتى تضع الحرب اوزارها في مفسرين قالوا يعني افضلوا اجتهدوا لحد ما الحرب تخلص. انما في مفسرين قالوا لأ ودول اكثر المفسرين
قالوا لن تضع الحرب اوزارها الا بعد نزول عيسى ابن مريم. يعني يا جماعة لسة في حروب كتير. يعني كل الحروب اللي فاتت دي لسة يعني الله بيمهد الارض لاحداس عظيمة
هتعمل ايه لما الحرب العالمية التالتة تيجي؟ هتعملي ايه لما الحرب العالمية الرابعة تيجي؟ هتعمل ايه لما الحرب العالمية الخامسة تيجي؟ انت بتتكلم في ايه؟ انا ما عرفش في قبل
هروب التلاتة العالمية اللي النبي عليه الصلاة والسلام اتكلم عنها حروب ولا لأ ؟ انما انا هاسميها بالترتيب اللي موجود. والله اعلم ترتيبها يبقى ايه ؟ لسة فيه حرب عالمية تالتة. هتبقى ما بين
الغرب الغرب كله ما بين الشرق ما بين الدول الشرقية بقى الله اعلم بقى هي هي مين في دول الشرق وهيبقى المسلمين متحالفين مع الغرب وهينتصر المسلمين والغرب على الشرق امال الحرب العالمية الرابعة
اللي النبي عليه الصلاة والسلام بيتكلم عنها اللي هي هرماج الدون. اللي هي اللي بعد كده لما ينتصر المسلمين والغرب المسلمين والغرب هيتحاربوا مع بعض. وهتبقى نهاية الحضارة الغربية وتبقى معركة نارية. اسلحة كيميائية وغير كيميائية. كل اللي انت تتخيله. النبي عليه الصلاة والسلام وصفه. بعد كده لسة في حرب عالمية دي الحرب العالمية الرابعة
الحرب العالمية الخامسة اللي هي بين جيوش المسيح الدجال وبين المهدي وبين المهدي ولما سيدنا عيسى هينزل وينتصر المهدي. ساعتها هتنتهي الحرب على وجه الارض. وترجع الخلافة الراشدة مرة اخرى. يعني
في الاخر انا عايز اقول ان في احداس كتير جاية. ربنا بيقول حتى تضع الحرب اوزارها. يا جماعة خدوا بالكم لسة فيه امور محتاجة استعداد ومحتاجة يقين ومحتاجة عدة ومحتاجة التراب ومحتاجة تحفظي القرآن ومحتاجة نقوم الليل عشان نبقى جاهزين لاي ابتلاء لاي واقع صعب لاي حرب عالمية لاي
في زرف ادينا يحتاجنا في الشعار الثالث الا الا الساعة ان تأتيهم بغتة. فهل ينظرون الا الساعة ان تأتيهم بغتة تأتيهم يعني ايه؟ يعني الساعة تيجي زي الجيوش كده جيوش ملائكة حساب. جيوش ملائكة عذاب هو يعني ايه بغتة؟ بغتة يعني جيش جاهز مدجج بالسلاح
هجم فجأة مباغتة على ناس نايمين مش عاملين حساب لحاجة. هي دي المباغتة يا جماعة. فتخيلوا كده ان تأتيهم دي الزمخشري وهو امام في اللغة يقول ان تطأهم يعني يوم القيامة اما ييجي هيسحق ناس هيدوسهم تحت ايه؟ النبي عليه الصلاة والسلام يقول في آآ آآ
يعني في حديس في البخاري آآ للي ما بيطلعش زكاة الجمال والابقار يقول النبي عليه الصلاة والسلام ان هو بيحصل له يوم القيامة بطح لها. يعني ايه بطح لها؟ ينيموه الملايكة يوم القيامة منبطح كده على بطنه. وتيجي الجمال وتيجي الابقار تدوسه. خمسين الف
تفضل تطئه اللي هو ما طلعش الزكاة بتاعتها. تأتيهم الساعة تطأهم الساعة. يعني حدس رهيب بغتة فقد جاء اشراطها. اشراطها ان في شروط عشان الساعة تيجي. العلامات دي اول ما هتيجي اعرف ان يقينا خلاص الساعة جاية. الشعار التالي فانى لهم؟ اذا جاءتهم ذكراهم
يعني ايه فانى لهم اذا جاءتهم ذكرهم؟ يعني الناس دي مش فايقة دلوقتي ان فيه قبر وفي يوم قيامة بس هيفوقوا هيفوقوا. هيحصل ذكرى لهم بس هيفوق متأخر اوي. هيفوقوا يوم القيامة فربنا
كل اما يفوقوا بقى ازا جاءتم ذكراهم فاقوا صحوا بقى وعرفوا الصح من الغلط بس انى لهم تعمل لهم ايه الفوقانه دي؟ بعد ما راح خلاص كل حاجة بعد ما كل شيء انتهى بعد ايه زي ابو سيدنا ابراهيم؟ اما بيقول لابنه يوم القيامة اليوم اطيعك ولا اعصيك
فييجي سيدنا ابراهيم يشفع لله. فاذا بضيخ ملتطخ ابوه يتمسخ ضبع ويحمل من قوائمه ويلقى في النار والعياذ بالله. هو ايه انى لهم هاتنفعهم بايه؟ يعني من الاخر احيانا انك انت تغلط بتتساوى بانك انت بتيجي متأخر
يا جماعة لازم نيجي بدري. يا جماعة لازم نفوق بدري. يا جماعة لازم نصحى بدري. فانى لهم اذا جاءتهم ذكرهم. اللي هيصحى وهيفوق بس بعد ما فاتت الفرص قلبها ايه بالفوقانة بتاعته. الشعار التالي والله يعلم متقلبكم ومثواكم
بالراحة كده. يعني ايه المتقلب؟ المتقلب اللي هو التنقل. يعني واحد ركب مواصلات وراح الجامعة وخرج منها وراح اشتغل. وبعد كده راح آآ واحد صاحبه ده اسمه التقلب التنقل. وبعد كده روح بيته ده اسمه المث وباء اللي هو الاقامة. يبقى والله يعلم متقلبكم ومثواكم. ايه المعاني اللي ممكن تخرج من الاية دي
المعنى الاول المتقلب اللي هو اعمالك في الدنيا. انت عملت صالح ولا سيء؟ طب والمثوى القبر؟ طب والمثوى جه بعد المتقلب ليه؟ على حسب حالك من التقلب في الطاعة او في المعصية على حسب حالك في القبر
طيب الحاجة التانية اللي ممكن نخرجها ان المتقلب اللي هو الاعمال الاعمال اللي انت بتتنقل فيها المتغيرات يعني انا صليت قيام ليل الليلة وآآ قريت شوية آآ عقيدة بكرة وحفزت لي جزء قرآن بعده انا كده بتقلب. اومال المثوى لأ دي سوابت بقى مش
تغيرات ايه الاوراد السابتة اللي في حياتك؟ ايه السوابت اللي بينك وبين ربنا؟ ايه الورد التعبدي السابت يوميا ولو صلاة على الرسول ميت مرة. ايه الورد التعبدي الثابت شهريا او سنويا ايه اورادك؟ فلازم يبقى في دينك. متغيرات حاجات بتعملها بس مش سابت عليها
وثوابت اوراد ثابتة. طب ايه اللي ممكن كمان نستفيد منه من قول الله؟ والله يعلم متقلبكم ومثواكم. ان دي ممكن تبقى مراحل السير الى الله ان في البداية احنا اول ما اتخرجنا من كلية طب خلونا نلف على المستشفى كلها كل قسم نلف عليه شهر او شهرين
روح الجراحة وبعد كده الباطنة وبعد كده الانف والاذن. وبعد كده جابونا في اخر سنة امتياز قالوا لنا بقى تختاروا تخصص ايه؟ ايه اللي انتم هتثوا فيه؟ انتم تقلبتم طول سنة امتياز ما بين الاقسام. عشان في الاخر كل واحد يثوي على تخصص في الطب يختاره. يبقى لازم تعرف يبقى انت في اول التزامك ممكن
ما بين العبادة دي والعبادة دي والعبادة دي. جرب كله بقى وكل ثغور الدعوة ولكن في النهاية لازم بعد فترة التقلب اللي في الاول وتجربة كل العبادات تسوي الى عبادة اساسية تركز فيها تبقى طريقك الى رضا الله والى ثغر معين من ثغور الدعوة الى الله
عليه والله يعلم متقلبكم ومثواكم. انت بتتقلب قدام الناس بس في الاخر في الخلوة بتثوي بينك وبين الله مثواك شكله ايه؟ خلوتك شكلها ايه؟ ثوابتك التعبدية شكلها ايه؟ ايه اللي هي دي سنة الحياة يا جماعة؟ الاية دي بتتكلم عن سنة الحياة. الناس دايما بتتقلب واحد يقعد
طب وياخد ماجستير وياخد دكتوراه وبعد كده يفوي في الاخر يبقى استاز جامعة بقى. خلاص ما هو ما فيش حد بيفضل يشقى طول العمر. كل واحد بيشقى فترة وبعد كده بيرتاح باقي حياته
اللي بيتعب في النص التاني من حياته هو اللي ما رضاش يتعب في النص الاولاني. يبقى اللي هيقبل انه يتقلب ويتعب ويكافح في الدين او في الدنيا في اول حياته
هو اللي هيرتاح وهيستقر وهيفوي في بقية حياته ومثواه هيبقى على قدر اجتهاده في تقلبه. الشعار التالت افلا يتدبرون القرآن الشهر ده يا جماعة الاية اللي قبلها بيقول ربنا اولئك الذين لعنهم الله. فاصمهم واعمى ابصارهم. قلوبهم صماء وقلوبهم عمياء
فربنا بيتكلم عن اسود القلوب. فبيدي العلاج. فالعلاج ايه يا رب؟ افلا يتدبرون القرآن؟ تدبر القرآن عبادة ممكن تعالج قلبك من والشبهات والشك في وجود ربنا والنفاق والكبر والحسد والغيرة والانا ممكن تعالجك ومعاصي سر وحب دنيا
التدبر بيعالج القلب من امراضه. طيب ده ده علاج الوحش. اومال الحلو يترقى ازاي؟ كتاب انزلناه اليك مبارك ليدبروا اياتي وليتذكر اولو الالباب. يبقى اولو الالباب اللي عايزين يطلعوا لقدام برضه ليتدبروا اياته. بس مش ليتدبروا ليدبروا المتدبر
زي المزمل زي المدثر يعني قمة التدبر بقى. وقمة المجهود في التفكر في كتاب الله سبحانه وتعالى. يعني روشتة الفاسد اللي عايز يتصلح تدبر القرآن وروشتة الصالح اللي عايز يوصل للقمة. تدبر القرآن. يا جماعة هي الروشتة واحدة. تدبر القرآن هو العلاج للجميع. طب يعني ايه تدبر القرآن
القبل هو ما ظهر. والدبر هو ما اختفى. يبقى التدبر ان انا انظر في العواقب ان انا اقرأ الكلام مش الحرف بعشر حسنات بس. ان انا اقرأ الكلام عشان افهم ربنا يريد مني ايه
وربنا رسايل ربنا لي في الاية ايه ان انا افهم اقرأ بتركيز يا اخوانا احنا مش في مسابقة ختمات يا جماعة. احنا مش في مسابقة جري وقاعدين نجري وخلاص. يا جماعة عايزين نفهم الرسايل
دي ربنا مراده مننا ايه ؟ مش قصة ان احنا بنقرأ وخلاص. الاشعار التالي ولا تبطلوا اعمالكم يعني ايه ولا تبطلوا اعمالكم؟ ابطال مفعول القنبلة ان القنبلة كان لها مفعول وهتنفجر وبطل المفعول فمش هتنفجر. ابطال الاعمال ان العمل الصالح كان له مفعول
جبار في رزقك في دنيتك في اخرتك وانت ضيعت المفعول بتاعه. ضيعته بايه؟ بذنوب تانية بمحبطات اعمال. يبقى الاية دي بتشير الى قوة العمل الصالح قد ايه الاعمال الصالحة قوية. قد ايه ده انت ده انت الصلاة بس بتيجي في في القبر ييجي ملايكة العذاب تقف تقول لهم من قبلي مدخل. تخيلوا كده بلطجي هاجم
او حد قوي جدا يجب عليك بسكينة فقام واحد قال له ما لكش سكة من هنا. امشي من هنا. ما انتاش معدي. ايه ده! الصلاة بتيجي في القبر ما قبلي مدخل
ما لك عزاب هيعدي له. ييجوا يعدوا من ناحية اليمين. الصيام يقول ما قبلي مدخل. ييجي يعدي من على الشمال. الزكاة تقول ما قبلي مدخل. يعني معناها العبادات قوية جدا يا
لدرجة انها بتصرف ملايكة العذاب. العبادات قوية حتى في الحالة النفسية. ثم انزل عليكم من بعد الغم امنة النعاس اللي بيتغنوا وبيحصل له زروف بيجي له توتر ويقعد باليومين ما ينامش
ربنا بيقول الصحابة في الغم كل واحد نايم ولا جابوا الهدوء ده منين ؟ من قوة العمل الصالح. الاعمال الصالحة قوية مفعول العمل الصالح في رزقك سعادتك وفي دنيتك وفي قبرك قوي ما تبطلهوش بمحبطات الاعمال. آآ الرسالة الاخيرة بقى
في هذه الحلقة اذ جعل الذين كفروا في قلوبهم الحمية اذ جعل هو مين الفاعل؟ يعني الكفار لما النبي جه يدخل مكة ولعه كده ودانهم وقفت وشه بيحمر وطلعوا دخان من ودانهم. محمد ابن عبدالله ما هوش داخل
طيب مين اللي خلى الحمية از جعل الذين كفروا الذين كفروا فاعل هم اللي خلوا نفسهم يسخنوا ويوصلوا للحالة الرهيبة اللي ما عادوش قادرين يسيطروا على انفعالاتهم فيها دي. طب ده نستفاد منه ايه
مشاعرك السلبية اللي انت ما وقفتلهاش وما سيطرتش عليها. هي السبب الوقتي انك انت جا لك اكتئاب. هي السبب الوقتي انك مدمنة ادوية نفسية انت مسؤول عن جزء كبير من الحالة النفسية اللي انت فيها. ازاي ؟ انت اللي من الاول استسلمت للمشاعر السلبية اللي جت لك
انت اللي كنت ما رضيتش انك انت تقف لها الكفار كان المفروض يقفوا للغضب اللي بدأ يتخلق جواهم. ييجي واحد يقول لك ايه يقول لك فلان معلش طبعه يا جماعة بس والله هو قلبه طيب. سامحوه. انت ممكن تودي نفسك جهنم بسبب الطبع الحامي ده. تعديل السلوك عبادة. علاج اضطرابات شخصيتك عبادة. على فكرة انت
خطر سوء اخلاقك على دخولك جهنم اكبر من خطر زنوبك على دخولك جهنم. الرسول ما قالش مرة لا يدخل الجنة واحد بيعمل عادة سرية ولكن الا يدخل الجنة قتات. ولا يدخل الجنة نمام. ولا يدخل الجنة قاطع قاطع الرحم. واللي بينم واللي بيقطع بين الناس. ده ما بيدخلش الجنة
ابشع من ان هو يدخل النار اصلا والعياذ بالله. يعني يا جماعة الخطر الحقيقي في الاخلاق يبقى اذا الاية دي بتقول لك انت مسؤول عن سلوكك. ما فيش حاجة اسمها انا دمي حامي وما باعرفش يا جماعة غصب عني. انا يا جماعة عندي اكتئاب. طب مشاعرك السلبية ما وقفتش
ليه ؟ خواطر التشاؤم اللي جت لك ما وقفتلهاش ليه ؟ انت المسئول عن معظم حالتك اتق الله واقف لنفسيتك عشان نفسيتك ما تدمركش. ان شاء الله بازن الله يعني بكرة بقى بازن الله ندخل في الجزء السابع والعشرين
شدوا حيلكم يا جماعة شدوا حيلكم احنا في اخر ساعات من رمضان. احنا في اللحظات الاخيرة في هذا السباق العظيم. شدوا حيلكم في تدبر القرآن. عشان رمضان يغير حياتنا باذن الله. اللهم اجعل القرآن العظيم ربيع قلوبنا ونور صدورنا وجلاء احزاننا وذهاب همومنا. سبحانك اللهم وبحمدك
اشهد ان لا اله الا انت استغفرك واتوب اليك. وجزاكم الله خير انا است نورا بالكتاب الاعظم فلتسعدي يا نفس والتتنعمين سيري الى المولى الكريم الاكرمين. في نور ايات الكتاب الاقومي. يا نستنون بالكتاب